Anna Seghers

Anna Seghers (), eigentleg Netty Radványi, var ein tysk forfattar.

Liv 
Anna Seghers var fødd i Mainz som det einaste barnet til kunsthandlaren Isidor Reiling og kona hans Hedwig (fødd Fult). Familien var ortodokse jødar. Anna gjekk frå 1907 på ein privatskole, deretter på ein høgare jenteskule frå 1910. I første verdskrigen bidrog ho med krigshjelp. I 1920 tok ho eksamen artium og studerte seinare i Köln og Heidelberg, der ho las historie, kunsthistorie og sinologi. I 1924 gjekk ho ut frå Heidelberg universitet med ei doktoravhandling om jøden og jødedomen i verka til Rembrandt. 

I 1925 gifta ho seg med den ungarske sosiologen László Radványi. Ekteparet flytta til Berlin og fekk to barn.

Anna Seghers valde pseudonymet sitt etter den nederlandske malaren Hercules Pieterszoon Seghers. Den første romanen hennar vart utgjeven i 1928. I same år vart ho medlem i KPD, det tyske kommunistpartiet. Etter nazistane si maktovertaking vart ho arrestert. Bøkene hennar vart forbodne og brunne av nazistane. Seghers emigrerte med familien sin til Paris.

Under den tyske invasjonen av Frankrike flykta ho til landsdelen som vart kontrollert av Vichy-regimet. I mars 1941 klarte ho å få løyve til å emigrera saman med ektemannen og borna til Mexico.

I Mexico arbeidde ho saman med Ludwig Renn og andre eksil-tyskarar for rørsla «Freies Deutschland». Denne organisasjonen tilsvarte Nationalkomitee Freies Deutschland. I 1943 fekk ho vita at mora var drepen i holocaust, i Majdanek.

I 1947 reiste Seghers attende til Tyskland og busette seg i DDR. Ho vart president i DDR sitt forfattarforbund. Ho døydde i Berlin i 1983 og fekk ei statsgravlegging.

Bibliotek, skular og gater vart oppkalla etter henne både i Aust- og Vest-Tyskland. Ho er gravlagd på Dorotheenstädtischen Friedhof og grava hennar er gjort til ein av Berlins æresgraver.

Bibliografi 

 1928 – Aufstand der Fischer von St. Barbara
 1930 – Auf dem Wege zur amerikanischen Botschaft und andere Erzählungen
 1932 – Die Gefährten
 1933 – Der Kopflohn
 1935 – Der Weg durch den Februar
 1937 – Die Rettung
 1940 – Die schönsten Sagen vom Räuber Woynok. Sagen von Artemis
 1942 – Das siebte Kreuz
 1943 – Der Ausflug der toten Mädchen
 1944 – Transit
 1948 – Sowjetmenschen. Lebensbeschreibungen nach ihren Berichten
 1949 – Die Toten bleiben jung
 1949 – Die Hochzeit von Haiti
 1950 – Die Linie
 1951 – Crisanta
 1951 – Die Kinder
 1952 – Der Mann und sein Name
 1953 – Der Bienenstock
 1958 – Brot und Salz
 1959 – Die Entscheidung
 1961 – Das Licht auf dem Galgen
 1963 – Über Tolstoi. Über Dostojewski
 1965 – Die Kraft der Schwachen
 1967 – Das wirkliche Blau. Eine Geschichte aus Mexiko
 1968 – Das Vertrauen
 1969 – Glauben an Irdisches
 1970 – Briefe an Leser
 1970 – Über Kunstwerk und Wirklichkeit
 1971 – Überfahrt. Eine Liebesgeschichte
 1977 – Steinzeit. Wiederbegegnung
 1980 – Drei Frauen aus Haiti
 1990 – Der gerechte Richter (frå 1957, men ikkje tidlegare offentleggjort av politiske grunnar)

Filmatisering 
Fleire romanar av Anna Seghers vart filmatiserte. Blant dei er filmen The Seventh Cross frå 1944 etter romanen Das siebte Kreuz ein av dei mest kjende. Filmen med Fred Zinnemann som regissør og Spencer Tracy i hovudrolla vart produsert i USA. Ho fekk  75.000 dollar for dette, ein betydeleg sum den gongen.

Den tyske filmen Transit frå 2019 er basert på Seghers roman frå 1944.

Prisar og utmerkingar (utval) 

 1947 – Georg Büchners pris
 1951 – Stalins fredspris
 1951, 1959, 1971 – DDRs nasjonalpris
 1965, 1969, 1974 – Karl Marx-ordenen

Kjelder 

Denne artikkelen bygger på «Anna Seghers» frå ,  den 22. september 2019.

Bakgrunnsstoff

 www.anna-seghers.de
 Lenkjesamling ved fu-berlin.de

Tyskspråklege forfattarar
Tyske forfattarar
Sider utan gjennomgåtte omsetjingar